KOMMISSIONENS FORORDNING (EF) Nr. 1109/97 af 18. juni 1997 om interventionstærskler for frugt og grøntsager for produktionsåret 1997/98

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 27, stk. 1 og 2, og artikel 57, og

ud fra følgende betragtninger:

Ifølge artikel 27, stk. 1 i forordning (EF) nr. 2200/96 fastsættes der en interventionstærskel, når markedet for et produkt, der er nævnt i bilag II til nævnte forordning, er ramt af eller kan forudses at blive ramt af uligevægt, som medfører eller kan medføre for store tilbagekøb; en sådan udvikling kan skabe budgetvanskeligheder for Fællesskabet;

betingelserne i ovennævnte artikel 27 er opfyldt for visse produkter, og der bør derfor fastsættes interventionstærskler for tomater, blomkål, ferskner, nektariner, æbler, spisedruer, citroner, appelsiner, satsumas, klementiner, mandariner, meloner og vandmeloner;

for hvert produkt bør interventionstærsklen fastsættes ud fra en procentdel af gennemsnittet af den produktion, der var bestemt til forbrug i frisk tilstand i de sidste fem produktionsår, som der foreligger oplysninger for; perioden for vurdering af overskridelsen af interventionstærsklen for hvert produkt bør også fastlægges;

efter ovennævnte artikel 27 medfører overskridelsen af interventionstærsklen en nedsættelse af EF-tilbagekøbsgodtgørelsen i produktionsåret efter tærsklens overskridelse; følgerne af denne overskridelse bør fastlægges for hvert produkt, og der bør foretages en nedsættelse, der er proportional med overskridelsen, med et loft på en vis procentsats;

i artikel 57 i ovennævnte forordning er det fastsat, at hvis foranstaltninger er nødvendige for at lette overgangen fra den tidligere ordning til den ordning, der er fastsat i nærværende forordning, vedtages disse foranstaltninger efter proceduren i artikel 46; disse foranstaltninger er nødvendige for visse produkter, hvis produktionsår allerede er begyndt; der bør derfor fastsættes interventionstærskler for produktionsåret 1997/98, der er den første periode for anvendelse af den nye ordning, og den periode, på grundlag af hvilken overskridelsen af interventionstærsklerne vurderes, fastlægges under hensyntagen til disse forhold;

Forvaltningskomitéen for Friske Frugter og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Følgende interventionstærskler er fastsat for produktionsåret 1997/98:

>TABELPOSITION>

Artikel 2

For de opregnede produkter vurderes overskridelsen af interventionstærsklen på grundlag af tilbagekøbene i følgende perioder:

>TABELPOSITION>

Artikel 3

Hvis mængden af tilbagekøb for et af de i artikel 1 opregnede produkter i den i artikel 2 fastlagte periode overstiger den i artikel 1 fastsatte tærskel, nedsættes den efter artikel 26 i forordning (EF) nr. 2200/96 fastsatte EF-tilbagekøbsgodtgørelse i det følgende produktionsår proportionalt med overskridelsens omfang i forhold til den produktion, der tjente som grundlag for beregning af den pågældende tærskel.

Nedsættelsen af EF-tilbagekøbsgodtgørelsen kan dog højst være på 30 %.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 1.